**Informativna priloga: Opis dokazil ob zahtevku za 1. JR za podintervencijo naložbe pravnih oseb in samostojnih podjetnikov posameznikov v okviru intervencije IRP16 za leto 2024**

|  |  |
| --- | --- |
|  | **Računi** |
| **Uredba**: 1. točka drugega odstavka 22. člena Uredbe o skupnih določbah za izvajanje intervencij.**Za koga velja**: za vse upravičence. |

Vsi računi se morajo glasiti na upravičenca. Na računu mora biti upravičen strošek opisan tako, da ga je mogoče nedvoumno povezati s predmetom podpore. V primeru nakupa opreme, strojev in naprav mora upravičenec zahtevku za izplačilo sredstev priložiti račun ali račun s specifikacijo, iz katerega so razvidni najmanj serijska številka in tip stroja ali opreme in nazivna moč, ter dobavnice, transportne liste ali druga dokazila, ki izkazujejo prevzem opreme ali mehanizacije.

Upravičenec priloži račune in ostala dokazila kot skenogram oziroma v elektronski obliki.

|  |  |
| --- | --- |
|  | **Dokazilo o plačilu** |
| **Uredba**: 2. točka drugega odstavka 22. člena Uredbe o skupnih določbah za izvajanje intervencij.**Za koga velja**: za vse upravičence. |

Upravičenec priloži dokazilo o plačilu (položnica oziroma blagajniški prejemek, potrdilo banke o izvršenem plačilu, potrjen kompenzacijski nalog, pobotna izjava ali asignacijska pogodba), kot skenogram oziroma v elektronski obliki.

|  |  |
| --- | --- |
|  | **Končna gradbena situacija -** ureditev zahtevnih ali manj zahtevnih objektov |
| **Uredba**: Drugi odstavek 23. člena Uredbe o skupnih določbah za izvajanje intervencij.**Za koga velja**: za upravičence, ki vlagajo zahtevek za izplačilo sredstev za ureditev zahtevnih ali manj zahtevnih objektov. |

Če gre za ureditev zahtevnih ali manj zahtevnih objektov mora upravičenec v elektronski obliki priložiti končno gradbeno situacijo v skladu s posebnimi gradbenimi uzancami, ki jo potrdijo nadzornik, izvajalec del in upravičenec.

|  |  |
| --- | --- |
|  | **Račun ali račun s specifikacijo ter dokazila, ki izkazujejo prevzem opreme** |
| **Uredba**: tretji odstavek 21. člena Uredbe.**Za koga velja**: za vse upravičence. |

Če gre za naložbo v opremo, upravičenec priloži **račun** ali **račun s specifikacijo**, iz katerega je razvidna vsaj serijska številka, tip stroja ali opreme in nazivna moč, ter **dobavnice**, **transportne liste** ali **druga** **dokazila**, ki izkazujejo **prevzem opreme**.

Upravičenec priloži račune in ostala dokazila kot skenogram oziroma v elektronski obliki.

|  |  |
| --- | --- |
|  | **Popis izvedenih del po fazah gradnje različnih vrst objektov glede na zahtevnost in nakup pripadajoče opreme** |
| **Uredba**: 2. točka tretjega odstavka 23. člena Uredbe o skupnih določbah za izvajanje intervencij.**Za koga velja**: za vse upravičence. |

Če gre za ureditev enostavnega ali nezahtevnega objekta, mora upravičenec zahtevku za izplačilo sredstev priložiti popis del in stroškov, ki so nastali v okviru izvedene naložbe. Popis izvedenih del mora biti skladen z dokazilom »Predračun s popisom del po fazah gradnje različnih vrst objektov glede na zahtevnost in nakup pripadajoče opreme« iz informativne priloge »Opis dokazil ob vlogi na javni razpis«.

V kolikor namerava upravičenec izvesti navedene naložbe v lastni režiji, mora biti predloženi popis izvedenih del podpisan s strani odgovorne osebe končnega prejemnika ter zanj opravljen neodvisni nadzor.

**Kot neodvisni nadzor** se šteje, da je popis izvedenih del potrjen z žigom Kmetijsko gozdarske zbornice Slovenije in podpisan s strani kmetijskega svetovalca specialista, ki je pri KGZS zaposlen za področje strokovnega svetovanja za posamezne sektorje primarne kmetijske pridelave.

Zahtevku se priloži:

- popis izvedenih del.

|  |  |
| --- | --- |
|  | **Popis izvedenih del za napravo oziroma obnovo trajnih nasadov (postavitev oziroma obnovo trajnih nasadov sadovnjakov, oljčnikov in hmeljišč, postavitev novih vinogradov ter postavitev oziroma obnovo drevesnic, trsnic, matičnjakov in nasadov trajnih rastlin na njivskih površinah)** |
| **Uredba**: 3. točka prvega odstavka 21. člena Uredbe.**Za koga velja**: za vse upravičence. |

Popis izvedenih del pripravi in potrdi neodvisni strokovnjak kmetijskega svetovanja, specialist za sadjarstvo, vinogradništvo, poljedelstvo ali hmeljarstvo, ki deluje v okviru javne službe kmetijskega svetovanja, pri čemer ni neposredno povezan s pripravo vloge na javni razpis ter z izvedbo naložbe. Popis izvedenih del mora biti skladen z dokazilom »Načrt trajnega nasada« iz informativne priloge »Opis dokazil ob vlogi na javni razpis«.

Zahtevku se priloži:

- popis izvedenih del.

|  |  |
| --- | --- |
|  | **Fotografije-izvedba naložbe** |
| **Uredba**: 1. točka tretjega odstavka 23. člena Uredbe o skupnih določbah za izvajanje intervencij.**Za koga velja**: za vse upravičence. |

Če gre za ureditev enostavnega ali nezahtevnega objekta mora upravičenec zahtevku za izplačilo sredstev v elektronski obliki priložiti datumsko in lokacijsko označene fotografije objekta, s katerimi izkazuje izvedbo naložbe.

|  |  |
| --- | --- |
|  | **Označitev vira financiranja** |
| **Uredba**: 3. točka prvega odstavka 22. člena Uredbe o skupnih določbah za izvajanje intervencij.**Za koga velja**: za vse upravičence. |

Upravičenec mora zahtevku za izplačilo sredstev v elektronski obliki priložiti:

* fotografije plakata, nalepke, začasnega panoja, obrazložitvene table ali stalne obrazložitvene table v skladu s 3. točko prvega odstavka 22. člena Uredbe o skupnih določbah za izvajanje intervencij oziroma Pravilnikom o označevanju vira sofinanciranja iz Programa razvoja podeželja Republike Slovenije za obdobje 2014-2020 (Uradni list RS, št. 77/23).

|  |  |
| --- | --- |
|  | **Fotografije vgrajene opreme v času vgradnje** |
| **Uredba**: peti odstavek 23. člena Uredbe o skupnih določbah za izvajanje intervencij.**Za koga velja**: za vse upravičence.  |

V primeru naložb, kjer gre za vgrajeno skrito opremo, ki se je po končani naložbi ne more več preveriti (oprema, do katere po končani investiciji med kontrolo na kraju samem ni več možnega dostopa), je treba ob zahtevku priložiti fotografijo vgrajene opreme v času vgradnje ter tehnično dokumentacijo opreme, ki je predmet vgradnje.

|  |  |
| --- | --- |
|  | **Uporabno dovoljenje in projektna dokumentacija izvedenih del** |
| **Uredba**: prvi in četrti odstavek 23. člena Uredbe o skupnih določbah za izvajanje intervencij.**Za koga velja**: za upravičence, ki vlagajo zahtevek za izplačilo sredstev za naložbo v ureditev zahtevnih ali manj zahtevnih objektov oziroma za naložbo v nakup opreme za obstoječi objekt.  |

**Uporabno dovoljenje**

Za ureditev zahtevnih in manj zahtevnih objektov ali nakup opreme v obstoječem zahtevnem ali manj zahtevnem objektu\*, mora upravičenec zahtevku za izplačilo sredstev:

* priložiti skenogram veljavnega pravnomočnega uporabnega dovoljenja ali
* v aplikacijo za elektronsko oddajo zahtevka za izplačilo sredstev vnesti naslednje podatke:
	+ datum izdaje uporabnega dovoljenja;
	+ št. dokumenta;
	+ organ, ki je izdal dokument;
	+ datum pravnomočnosti.

\*V primeru če je za ta objekt v skladu s predpisi, ki urejajo graditev objektov, potrebno pridobiti uporabno dovoljenje.

**Projektna dokumentacija izvedenih del** **(PID)**

Če gre za ureditev zahtevnih in manj zahtevnih objektov, mora upravičenec zahtevku za izplačilo sredstev v elektronski obliki priložiti PID.

|  |  |
| --- | --- |
|  | **Delež načrtovane prodaje lastnih kmetijskih proizvodov iz trajnih nasadov** |
| **Uredba**: 4. točka prvega odstavka 21. člena Uredbe **Za koga velja**: za vse upravičence.  |

Če gre za zahtevno naložbo ali so mu bile dodeljene točke na podlagi meril za izbor vlog, mora izpolniti spodnjo tabelo s podatki o pogodbah, količini, vrsti in vrednosti prodanih lastnih pridelanih kmetijskih proizvodov iz trajnih nasadov po posamezni pogodbah:

Vrednost prodaje lastnih pridelanih kmetijskih proizvodov v letu zaključka naložbe\_\_\_\_.

|  |
| --- |
| Dejanska prodaja lastnih kmetijskih proizvodov v letu \_\_\_ |
| Številka pogodbe | Številka računa | Vrsta kmetijskega proizvoda | Količina | Vrednost |
|  |  |  |  |  |
|  |  |  |  |  |
|  |  |  |  |  |
| Skupaj: |  |  |  |  |

Delež načrtovane prodaje lastnih kmetijskih pridelkov iz trajnih nasadov v letu zaključka naložbe (v nadaljnjem besedilu: Delež prodaje) se izračuna po naslednji formuli:

Delež prodaje = Pogodbena vrednost prodaje kmet. pridelkov iz trajnih nasadov / Standardni prihodek iz trajnih nasadov \* 100

|  |  |
| --- | --- |
|  | **Izjava upravičenca o vključitvi naložbe v uporabo** |
| **Uredba**: drugi odstavek 21. člena Uredbe.**Za koga velja**: za vse upravičence. |

V aplikaciji zahtevka za izplačilo sredstev se izpolni spodnja izjava upravičenca o vključitvi naložbe v uporabo.

**Izjava upravičenca o vključitvi naložbe v uporabo**

|  |  |
| --- | --- |
| Upravičenec (ime in priimek, naziv): |  |
| Naslov, sedež: |  |

IZJAVLJAM

da je podprta naložba v (ustrezno označite):

|  |  |
| --- | --- |
| a) ureditev enostavnih in nezahtevnih objektov oziroma nakup in namestitev oziroma vgradnjo pripadajoče opreme povezanih z namakanjem (kot na primer črpališče, vodnjak, vrtina, ipd.), | [ ]  |
| b) nakup in postavitev mrež proti toči, | [ ]  |
| c) tehnološka posodobitev zasebnih namakalnih sistemov ter nakup in postavitev namakalne opreme za namakanje oziroma oroševanje trajnih nasadov, | [ ]  |
| č) nakup in postavitev opreme za tretiranje razmnoževalnega in sadilnega materiala trte z vročo vodo, kot na primer cepiči in podlage trte ter trsne cepljenke, | [ ]  |
| d) nakup opreme trajnega nasada za spremljanje škodljivcev oziroma bolezni ter oprema za optimalno uporabo hranil in trajnostno rabo FFS, | [ ]  |

na dan vložitve zahtevka za izplačilo sredstev vključena v uporabo.